Video Căutările marinarilor dispăruţi pe nava scufundată în Marea Neagră au fost sistate. Supravieţuitorii vor fi repatriaţi abia la finalul anchetei
Continuă ancheta în cazul navei sub pavilion Tanzania, scufundată sâmbătă în Marea Neagră. Vaporul s-a ciocnit cu un alt vas comercial de mari dimensiuni, care apoi a plecat de la locul incidentului şi a fost reţinut în Varna, Bulgaria. Opt membri ai echipajului au fost salvaţi, iar trei au fost daţi dispăruţi şi căutaţi până azi dimineaţă.
- Președintele Iranului Ebrahim Raisi, ucis în accidentul de elicopter, anunță televiziunea de stat
Centrul Maritim de Coordonare a anunţat în această dimineaţă că operaţiunile de căutare pentru cei trei marinari daţi dispăruţi au fost sistate, asta după ce salvatorii Agenţiei Române de Salvare a Vieţii Omeneşti pe Mare au pornit ieri în căutarea lor la ora 5:30, însă toate aceste căutări au fost în zadar.
Rămân multe semne de întrebare
Ipoteza principală care rămâne în picioare este cea potrivit căreia nava care s-a scufundat a fost lovită de un alt vas, membrii echipajului au reuşit să salveze 8 din 11 marinari apoi şi-au continut drumul către un port din Bulgaria, spun procurorii.
De cealaltă parte, Autoritatea Navală Română susţine că această navă ar fi trebuit să anunţe incidentul abia în următorul port de escală ceea ce s-a şi întâmplat, însă rămân foarte multe semne de întrebare la care procurorii trebuie să găsească răspuns, iar supravieţuitorii vor fi repatriaţi în ţara lor natală abia la finalul anchetei.